CELEX: 32020R0267
Language: sl
Date: 2020-02-26 00:00:00
Title: Izvedbena Uredba Komisije (EU) 2020/267 z dne 26. februarja 2020 o izvedbi odbitka od ribolovne kvote za atlantskega lososa, ki je na voljo Poljski v letu 2019, zaradi prelova v letu 2017

27.2.2020   
               
               
                  SL
               
               
                  Uradni list Evropske unije
               
               
                  L 56/1
               
            
         IZVEDBENA UREDBA KOMISIJE (EU) 2020/267
         z dne 26. februarja 2020
         o izvedbi odbitka od ribolovne kvote za atlantskega lososa, ki je na voljo Poljski v letu 2019, zaradi prelova v letu 2017
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(4) Uredbe,
         ob upoštevanju naslednjega:
         
                     (1)
                  
                  
                     Ribolovna kvota za atlantskega lososa v vodah Unije podrazdelkov 22–31 (SAL/3BCD-F) je bila Poljski za leto 2017 dodeljena z Uredbo Sveta (EU) 2016/1903 (2).
                  
               
                     (2)
                  
                  
                     Po izmenjavah kvot med Poljsko in Latvijo v skladu s členom 16(8) Uredbe (EU) št. 1380/2013 Evropskega parlamenta in Sveta (3) ter po tem, ko je Poljska uporabila vsakoletno prilagodljivost v skladu s členom 15(9) navedene uredbe, se je ribolovna kvota za lososa za Poljsko za leto 2017 povečala s prvotnih 6 030 na 13 693 kosov lososa.
                  
               
                     (3)
                  
                  
                     Med inšpekcijskimi misijami, izvedenimi na Poljskem v skladu z Uredbo (ES) št. 1224/2009 v letu 2018, je Komisija odkrila napačno in pomanjkljivo sporočene podatke o ulovu, ki so pokazali, da je bila poljska kvota za atlantskega lososa v vodah Unije podrazdelkov 22–31 za leto 2017 presežena za 2 246 kosov. Te neskladnosti pri poročanju o sestavi ulova in raven prelova so bile dodatno potrjene z več revizijskimi misijami in misijami preverjanja na Poljskem v letih 2018 in 2019 v skladu z Uredbo (ES) št. 1224/2009. Poljska je bila s temi revizijskimi poročili ustrezno seznanjena in o teh poročilih se je z njo razpravljalo.
                  
               
                     (4)
                  
                  
                     V skladu s postopkom iz člena 105(4) Uredbe (ES) št. 1224/2009 je Komisija s Poljsko z dopisom z dne 11. oktobra 2019 začela posvetovanje o prelovljenih količinah in o odbitkih, ki se izvedejo. Poljski organi so potrdili prejem tega dopisa 11. oktobra 2019.
                  
               
                     (5)
                  
                  
                     Poljska je v dopisu z dne 31. oktobra 2019 priznala, da je v letu 2017 presegla kvoto lososa za 2 246 kosov lososa, in predlagala, da se ta količina odbije od njene kvote za leto 2019. Po izmenjavah kvot je kvota Poljske za atlantskega lososa v letu 2019 zadostna za izvedbo tega odbitka poleg odbitka, izvedenega zaradi prelova v letu 2018 (4).
                  
               
                     (6)
                  
                  
                     V skladu s členom 105(2) Uredbe (ES) št. 1224/2009 se uporabi množilni količnik 1,00, kadar je, kot v tem primeru, obseg prelova glede na dovoljeni iztovor znašal 100 ton ali manj.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za ribištvo in ribogojstvo –
                  
               SPREJELA NASLEDNJO UREDBO:
         
            Člen 1
            Ribolovna kvota za atlantskega lososa (Salmo Salar) v vodah Unije podrazdelkov 22–31, dodeljena Poljski za leto 2019 z Uredbo Sveta (EU) 2018/1628 (5), se zmanjša v skladu s Prilogo k tej uredbi.
         
         
            Člen 2
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 343, 22.12.2009, str. 1.
         
            (2)  Uredba Sveta (EU) 2016/1903 z dne 28. oktobra 2016 o določitvi ribolovnih možnosti za nekatere staleže rib in skupine staležev rib, ki se za leto 2017 uporabljajo v Baltskem morju, ter spremembi Uredbe (EU) 2016/72 (UL L 295, 29.10.2016, str. 1).
         
            (3)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (4)  Izvedbena uredba Komisije (EU) 2019/2095 z dne 29. novembra 2019 o izvajanju odbitkov od ribolovne kvote za atlantskega lososa, ki je na voljo Poljski v letu 2019, zaradi prelova v letu 2018 (UL L 317, 9.12.2019, str. 105).
         
            (5)  Uredba Sveta (EU) 2018/1628 z dne 30. oktobra 2018 o določitvi ribolovnih možnosti za leto 2019 za nekatere staleže rib in skupine staležev rib, ki se uporabljajo v Baltskem morju, ter o spremembi Uredbe (EU) 2018/120 glede nekaterih ribolovnih možnosti v drugih vodah (UL L 272, 31.10.2018, str. 1).
      
      
         
            PRILOGA
            
                        
                           Država članica
                        
                     
                     
                        
                           Oznaka vrste
                        
                     
                     
                        
                           Oznaka območja
                        
                     
                     
                        
                           Ime vrste
                        
                     
                     
                        
                           Ime območja
                        
                     
                     
                        
                           Začetna kvota za leto 2017 (v kosih)
                        
                     
                     
                        
                           Dovoljeni iztovori za leto 2017 (celotna prilagojena količina v kosih)
                            (1)
                        
                     
                     
                        
                           Skupni ulov v letu 2017 (količina v kosih)
                        
                     
                     
                        
                           Poraba kvote, povezana z dovoljenim iztovorom
                        
                     
                     
                        
                           Prelov, povezan z dovoljenim iztovorom (količina v kosih)
                        
                     
                     
                        
                           Množilni količnik
                            (2)
                        
                     
                     
                        
                           Dodatni množilni količnik
                            (3)
                           
                              ,
                           
                            (4)
                        
                     
                     
                        
                           Odbitki za leto 2019 (količina v kosih)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        atlantski losos
                     
                     
                        vode Unije podrazdelkov 22–31
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Kvote, ki so na voljo državi članici v skladu z zadevnimi uredbami o ribolovnih možnostih po upoštevanju izmenjav ribolovnih možnosti v skladu s členom 16(8) Uredbe (EU) št. 1380/2013 Evropskega parlamenta in Sveta (UL L 354, 28.12.2013, str. 22), prenosov kvot iz leta 2016 v leto 2017 v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3) in členom 15(9) Uredbe (EU) št. 1380/2013 ali ponovnih dodelitev in odbitkov ribolovnih možnosti v skladu s členoma 37 in 105 Uredbe (ES) št. 1224/2009.
            
               (2)  Kot je določeno v členu 105(2) Uredbe (ES) št. 1224/2009. Odbitek, ki je enak prelovu * 1,00, se uporablja v vseh primerih prelova, ki znaša 100 ton ali manj.
            
               (3)  Kot je določeno v členu 105(3) Uredbe (ES) št. 1224/2009 in če obseg prelova presega 10 %.
            
               (4)  Črka „A“ pomeni, da se uporablja dodatni množilni količnik 1,5 zaradi zaporednega prelova v letih 2015, 2016 in 2017. Črka „C“ pomeni, da se uporablja dodatni množilni količnik 1,5, ker za stalež velja večletni načrt.